The Assassins: A Radical Sect in Islam
„The Assassins: A Radical Sect in Islam“ („Hashshoshiylar: Islomdagi radikal firqa“) — amerikalik sharqshunos Bernard Lewis qalamiga mansub hashshoshiylar haqidagi kitob. Ilk bor 1967-yil London shahrida „Weidenfeld & Nicolson“ nashriyotida chop etilgan. 1987-yil New York shahrida Basic Books nashriyotida chop etilgan. 1987-yil shu shaharda Oxford universiteti nashriyoti tomonidan kichik oʻzgartirishlar kiritilgan nusxasi chop etilgan. 2002-yil New Yorkda Basic Books tomonidan muallif yozgan yangi kirish soʻzli nusxasi chop etilgan. Asarda oʻz siyosiy, harbiy hamda diniy maqsadlariga erishish uchun oʻz dushmanlarini oʻldirgan hashshoshiylarning kelib chiqishi koʻrib chiqilgan. Kitob fransuz, arab, fors, yapon, ispan, turk, italyan, olmon, ivrit tillariga tarjima qilingan. Asarda hashshoshiylar va zamonaviy terrorizm oʻrtasidagi oʻxshashliklarga qisqacha toʻxtalib oʻtilgan. Muallif kitobni yozish uchun oʻnlab tilda yozilgan koʻplab tarixiy manbaga tayangan. „The Assassins: A Radical Sect in Islam“ Lewisning eng taniqli asarlari qatoriga kiradi.